Uitspraak voorbehou in AfriForum se hofsaak oor Afrikaans by Unisa - AfriForum
Uitspraak is voorbehou in die saak van AfriForum teen die Universiteit van Suid-Afrika (Unisa) se eentalige Engelse taalbeleid. Die saak is vandag in die Noord-Gautengse hoë hof in Pretoria aangehoor. Unisa se nuwe taalbeleid bepaal dat Engels die enigste primêre onderrigtaal aan dié instelling is, wat die uitfasering van Afrikaans sal beteken.
"Unisa het oor dekades die vermoë om modules in Afrikaans aan te bied, vervolmaak. Met die nuwe beleid gee die universiteit 'n reusestap agteruit na eentaligheid, tot die nadeel van Afrikaanse studente, maar ook alle ander sprekers van inheemse Suid-Afrikaanse tale. AfriForum hoop dat hierdie saak in die burgerregte-organisasie se guns beslis sal word sodat toegang tot tersiêre studie uitgebrei word, eerder as om eerstetaal Engelssprekendes verder te bevoordeel en die meer as 90% ander Suid-Afrikaners soos tweedeklasstudente te behandel deur hulle te dwing om in 'n tweede taal te studeer."
"Die konsepbeleid maak juis voorspraak vir breër taalbemagtiging en erken Afrikaans as 'n inheemse Suid-Afrikaanse taal. Unisa se besluit ten gunste van 'n eentalige taalbeleid druis lynreg hierteen in. Verder is Unisa uitnemend geskik om volwaardige meertalige onderwys in verskeie tale aan te bied, omdat dit 'n afstandsonderriginstelling is waar sogenaamde gesegregeerde klasse nie, soos by die Universiteit van die Vrystaat (UV), as verskoning vir eentaligheid gebruik kan word nie."
Bailey versoek die publiek om AfriForum en die beskerming van Afrikaanse taalregte met R10 te ondersteun deur die woord "Unisa" na 38313 te SMS.
Post Tags:	#AfriForum#Afrikaans#Alana Bailey#Engels#Moedertaal#onderrigtaal#taalhofsaak#unisa
AfriForum dien voorstelle vir GOP by eDumbe Plaaslike Munisipaliteit in
Die AfriForum-tak in Paulpietersburg het verskeie voorstelle namens hul lede aan die eDumbe Plaaslike Munisipaliteit gemaak vir die komende Geïntegreerde…
Lees meer AfriForum dien voorstelle vir GOP by eDumbe Plaaslike Munisipaliteit inContinue
Volgens AfriForum het die staatsrede wat vanaand deur pres. Cyril Ramaphosa gelewer is, helaas geen gerusstelling aan buitelandse of plaaslike…
Lees meer AfriForum: "Met volharding oor onteiening sonder vergoeding in staatsrede, dobbel president met almal se toekoms"Continue